บลจ.บัวหลวง ออกกองทุนธนสารพลัส 33/16 ชูผลตอบแทน 1.50% ต่อปี ขายวันนี้ – 6 ก.ย.
บลจ.บัวหลวง ออกกองทุนธนสารพลัส 33/16 (BP33/16) อายุ 6 เดือน ชูผลตอบแทน 1.50% ต่อปี ขายวันนี้ - 6 ก.ย.
31 ส.ค. 2559

บริษัทหลักทรัพย์จัดการกองทุนรวมบัวหลวง จำกัด หรือ บลจ.บัวหลวง ระบุว่า บริษัทเสนอขายกองทุนรวมบัวหลวงธนสารพลัส 33/16 อายุประมาณ 6 เดือน ขนาดโครงการ 5,000 ล้านบาท เปิดจองซื้อ(IPO) ระหว่างวันที่ 31 ส.ค.-6 ก.ย.59 ประมาณการผลตอบแทน 1.50% ต่อปี
สำหรับกองทุนรวมบัวหลวงธนสารพลัส 33/16 (BP33/16) เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
ทั้งนี้ กองทุนดังกล่าวเหมาะกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน
สำหรับตราสารหนี้ และ/หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้นๆ